Video: Angswekkende beeldmateriaal van kleuter op randjie | Maroela Media
'n Video van 'n kleuter wat op 'n smal randjie van 'n woonstelblok loop, is reeds meer as 3,6 miljoen keer gekyk – en kykers reken dit is angswekkend om te sien.
Die video is verfilm deur 'n toeris se dogter wat in 'n nabygeleë woonstel in Spanje tuisgaan. Die kleuter het glo oor die balkon geklim "terwyl die ouers gestort het".
'n Video van die voorval, wat Saterdag in Playa Paraiso plaasgevind het, is op die Facebook-blad, I love Tenerife!, gedeel. Volgens die plasing het die vrou die beeldmateriaal verfilm terwyl haar pa na die woonstelblok oorkant die straat gehardloop het om sekuriteitspersoneel in kennis te stel.
Die video begin waar die onbekende kind na 'n balkon op die vierde verdieping loop. Die kind begin dan om oor die balkon te klim, maar verander van besluit en stap dan weer terug huis toe.
Sommige kykers het die kleuter se ouers veroordeel, maar talle ander het gesê hulle eie kinders het al vreeslike goed aangevang "toe hulle net vir twee sekondes weggekyk het". Ander maan ook om "nie te oordeel totdat mens die hele storie weet nie".
Genade, ek kry 'n beroerte net om na die video te kyk.
wow Vreking genade die kind het nie hoogte vrees nie
Wel hierdie is nou net UITERS ONVERANTWOORDELIK. En mense wat beaam dat hul kinders al erger gedoen het behoort hul koppe in skaamte te laat sak. Dis geen prestasie om 'n onbevoegde ouers te wees nie.
kyk seker ook parktour… waar mense op groot hoogtes lekker toertjies doen…
Die kind loop Nog so ewe vinig en toe Hy/sy besluit om Terug te draai en wou Terug klim in venster toe vang is gou n Vinnige drag stapie. Sonder enige vrees.